### 4.      Ejerstrategi for Kalundborg Forsyning

**Åbent**

Sagsnr.: 326-2015-54998       J.nr.: 13.00.00            Dokumentnr.:
326-2016-23047

**Sagstype**

Beslutningssag.

**Resume og sagens baggrund**

Der er en revidering i gang af den eksisterende Ejerstrategi
for Kalundborg Forsyning. Fem nye strategiske emner blev fremlagt for
Økonomiudvalget d. 21. oktober 2015 til politisk drøftelse og disse er nu
indarbejdet i en overordnet ny Strategi. Videre er der udarbejdet en revideret
Samarbejdsaftale. Dokumenterne er samlet i [adresse] for Kalundborg
Forsyning, der fremlægges til godkendelse, med høring i bestyrelsen for
Kalundborg Forsyning mellem Økonomiudvalgets og Kommunalbestyrelsens møder.

**Indstillinger**

Direktøren indstiller, at Ejerstrategien godkendes.

**Behandling**

Økonomiudvalget, Kommunalbestyrelsen.

**Sagsfremstilling**

I forbindelse med revideringen af Ejerstrategien for
Kalundborg Forsyning, præsenteredes Økonomiudvalget på mødet d. 21. oktober
2015 for fem emner til politisk drøftelse:

1. Privatkunder: et sund og godt liv i bycentre og i
landområderne

2. Industrikunder: symbiosepartnerskaber og langsigtede
udviklingsmuligheder

3. Bæredygtig udvikling: vandkredsløbet og naturen

4. Innovation og kompetencer: test og
demonstrationsprojekter og dygtige folk til Kalundborg

5. Forsyningens forretningsområde: nye forsyningsarter og
partnerskaber

Disse fem emner er identificeret af Forsyningen og
administrationen i fællesskab og de peger på områder, hvor Forsyningens
handlerum er begrænset af den eksisterende ejerstrategi, men hvor der også
findes et udviklingspotentiale. De fem emner er også tænkt i samspil med de
overordnede visioner og strategier der er gældende i Kalundborg Kommune.

Efter Økonomiudvalgets godkendelse, har administrationen
indarbejdet de fem emner i en overordnet Strategi for Kalundborg Forsyning.
Videre er der udarbejdet en revideret Samarbejdsaftale for udmøntning af
Ejerstrategien.

Ejerstrategien (Bilag A) består derfor af to sammenhængende
dokumenter, der dog kan revideres uafhængigt af hinanden:

· Strategien, hvori Kalundborg Kommune fastsætter rammen for
Forsyningens kerneydelser og strategiske udvikling i overensstemmelse med
kommunens overordnede vision.

· Samarbejdsaftalen, indeholdende konkrete retningslinjer for
samarbejde mellem ejer og Kalundborg Forsyning, samt i hvilket omfang
Kalundborg Forsynings aktiviteter må påvirke kommunens økonomi og likviditet.

Ejerstrategien er vedlagt i bilag.

**Økonomiske konsekvenser**

Ingen.

**Økonomiudvalgets møde den 18.
januar 2016:**

Anbefales.

**Administrativ bemærkning den 22. januar 2016:**

[adresse] bestyrelse har, efter høring på
ekstraordinært bestyrelsesmøde den 21. januar 2016, få redaktionelle
bemærkninger, som administrationen har indarbejdet i bilaget.

**Bilag**

|  |  |
| --- | --- |
| Bilag A Ejerstrategien\_redaktionelle ændringer.docx | 326-2016-26011 |